Claude Roy
Claude Roy var en fransk forfatter og kulturskribent. Han udgav flere digtsamlinger og essays samt kunst- og litteraturkritik.
Roys politiske og ideologiske udvikling er interessant, fordi han, efter sin tilknytning til den royalistiske højrefløjsbevægelse Action française og sit bekendtskab med højrefløjsmanden Robert Brasillach, svingede over til det franske kommunistparti i 1943 og deltog i modstandskampen. Han hørte senere til socialistkredsen omkring den senere præsident François Mitterrand og udgav vægtige beretninger fra Kina og USA i efterkrigstiden.